pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม โดยกรมโรงงานอุตสาหกรรมผนึกยูเอ็น เอ็นไวรอนเมนท์ พลิกโฉมภาคอุตสาหกรรมประมง ระดมนักวิชาการทั่วโลก จัดประชุมหาแนวทางการบริหารจัดการเทคโนโลยีสารทำความเย็นอุตฯ ประมงอย่างยั่งยืน
วันพฤหัสบดีที่ 6 เมษายน 2560
กระทรวงอุตสาหกรรม โดยกรมโรงงานอุตสาหกรรมผนึกยูเอ็น เอ็นไวรอนเมนท์ พลิกโฉมภาคอุตสาหกรรมประมง ระดมนักวิชาการทั่วโลก จัดประชุมหาแนวทางการบริหารจัดการเทคโนโลยีสารทําความเย็นอุตฯ ประมงอย่างยั่งยืน
กระทรวงอุตสาหกรรม โดยกรมโรงงานอุตสาหกรรมผนึกยูเอ็น เอ็นไวรอนเมนท์ พลิกโฉมภาคอุตสาหกรรมประมง ระดมนักวิชาการทั่วโลก จัดประชุมหาแนวทางการบริหารจัดการเทคโนโลยีสารทําความเย็นอุตฯ ประมงอย่างยั่งยืน
วันนี้ (6 เมษายน 2560) นายสมชาย หาญหิรัญ ปลัดกระทรวงอุตสาหกรรม ให้เกียรติเป็นประธานกล่าวเปิดงานประชุมนานาชาติว่าด้วยการบริหารจัดการเทคโนโลยีสารทําความเย็นในภาคอุตสาหกรรมประมง (Sustainable Management of Refrigeration Technologies in Marine and Off-Shore Fisheries Sector)โดยมีผู้เชี่ยวชาญ หน่วยงานระหว่างประเทศ และผู้แทนกว่า 45 ประเทศทั่วโลกทั้งจากภาครัฐและเอกชนเข้าร่วม ณ โรงแรมชาเทรียม ริเวอร์ไซด์ กรุงเทพ
นายสมชาย หาญหิรัญ ปลัดกระทรวงอุตสาหกรรม กล่าวว่า ในปัจจุบันอุตสาหกรรมประมงมีบทบาทสําคัญต่อภาคอุตสาหกรรมทั่วโลก โดยเฉพาะประเทศไทยที่ถือว่าประสบความสําเร็จในการเป็นหนึ่งในสิบของโลกที่มีผลผลิตสูง โดยติดอันดับต้นๆ ของผู้ส่งออกสินค้าประมง เช่น อาหารทะเลแช่แข็ง อาหารทะเลกระป๋อง และอาหารทะเลแปรรูปต่างๆ สะท้อนให้เห็นถึงความต้องการที่เพิ่มขึ้นของประชากรทั่วโลก ซึ่งจากสาเหตุดังกล่าวจึงทําให้ประเทศไทยใช้เครื่องทําความเย็นและสารทําความเย็นจํานวนมหาศาลเช่นกัน ทั้งห้องเย็นที่ใช้ในเรือประมง ห้องเย็นที่ใช้ในเรือเดินทะเล เพื่อส่งอาหารแช่แข็งไปจําหน่ายในต่างประเทศ รถห้องเย็นที่ใช้ขนส่งผลิตภัณฑ์อาหารแช่แข็งระหว่างโรงงานผลิตไปยังผู้จัดจําหน่าย ซึ่งการใช้เครื่องทําความเย็นและสารทําความเย็นล้วนแล้วแต่มีส่วนผสมของสารที่เป็นสาเหตุในการทําลายชั้นโอโซนของโลกที่ก่อให้เกิดภาวะเรือนกระจก และเป็นตัวการสําคัญที่ทําให้เกิดภาวะโลกร้อน โดยสารที่เป็นตัวการสําคัญที่ถูกนํามาใช้กันอย่างแพร่หลายในอุตสาหกรรมประมงนั้น คือ ไฮโดรคลอโรฟลูออโรคาร์บอน หรือ HCFCs ที่ก่อให้เกิดผลกระทบหลายด้าน อาทิ ผลกระทบต่อผลผลิตทางการเกษตร ผลกระทบต่อสุขภาพของมนุษย์ และเกิดความเปลี่ยนแปลงต่อระบบนิเวศวิทยา
กระทรวงอุตสาหกรรม โดยกรมโรงงานอุตสาหกรรม ได้ร่วมกับโครงการสิ่งแวดล้อมแห่งสหประชาชาติภาคพื้นเอเชียและแปซิฟิก (UN Environment) จัดการประชุมนานาชาติในภาคอุตสาหกรรมประมงเป็นครั้งแรกของโลกในการแลกเปลี่ยนความรู้ ประสบการณ์เพื่อช่วยประเทศภาคีสมาชิกภายใต้พิธีสารมอนทรีออลสามารถปฏิบัติตามข้อกําหนดในการลดและเลิกการใช้สารทําลายชั้นบรรยากาศโอโซน ซึ่งจะเป็นประโยชน์ต่อแนวทางการดําเนินงานในอนาคตของประเทศกําลังพัฒนาอย่างประเทศไทยในการเตรียมความพร้อมเพื่อลดการใช้สารทําความเย็น HCFCs ในอุตสาหกรรมประมงและห้องเย็นอย่างจริงจัง ทั้งนี้ ปัจจุบันประเทศไทยมีอุตสาหกรรมที่เป็นห้องเย็นจํานวนกว่า 881 โรงทั่วไทย
สําหรับผู้ประกอบการที่สนใจข้อมูลต่างๆ สามารถสอบถามข้อมูลเพิ่มเติมได้ที่ สํานักสนธิสัญญาและยุทธศาสตร์ กรมโรงงานอุตสาหกรรม กระทรวงอุตสาหกรรม ถนนพระรามที่ 6 กรุงเทพฯ โทร .02202-4228, 4104 หรือเข้าไปที่ www.diw.go.th
รัฐบาลไทย-ข่าวทำเนียบรัฐบาล-ปลัดกระทรวงกลาโหม ร่วมพิธีทำบุญตักบาตรถวายเป็นพระราชกุศล ในกิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพุธที่ 12 สิงหาคม 2563
ปลัดกระทรวงกลาโหม ร่วมพิธีทําบุญตักบาตรถวายเป็นพระราชกุศล ในกิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม ร่วมพิธีเจริญพระพุทธมนต์ และพิธีทําบุญตักบาตรถวายเป็นพระราชกุศล
ในกิจกรรมเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ บริเวณท้องสนามหลวง จากนั้น ปลัดกระทรวงกลาโหม รองปลัดกระทรวงกลาโหม (1) –(4) พร้อมด้วยภริยา ได้ลงนามถวายพระพร ณ ศาลาสหทัยสมาคม ในพระบรมมหาราชวังเพื่อเป็นการแสดงออกถึงความจงรักภักดี และสํานึกในพระมหากรุณาธิคุณอย่างหาที่สุดมิได้
ทั้งนี้ ในวันที่ 12 สิงหาคม ของทุกปีถือเป็นวันแม่แห่งชาติเนื่องจากเป็นวันคล้ายวันพระราชสมภพของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในรัชกาลที่ 9 หรือแม่ของแผ่นดิน นับเป็นวันสําคัญยิ่งของปวงชนชาวไทย ที่จักได้แสดงถึงความจงรักภักดี และเฉลิมพระเกียรติคุณใต้ฝ่าละอองธุลีพระบาท ซึ่งเป็นมิ่งขวัญของปวงชนชาวไทยโดยล้วนสํานึกในพระมหากรุณาธิคุณล้นเกล้าล้นกระหม่อมหาที่สุดมิได้
รัฐบาลไทย-ข่าวทำเนียบรัฐบาล-‘หม่อมเต่า’ เผย ที่ประชุมรัฐมนตรีแรงงาน เห็นชอบแผนงานการเคลื่อนย้าย และคงสิทธิทางประกันสังคมแรงงานต่างด้าวในกลุ่มประเทศ CLMTV
วันพุธที่ 18 กันยายน 2562
‘หม่อมเต่า’ เผย ที่ประชุมรัฐมนตรีแรงงาน เห็นชอบแผนงานการเคลื่อนย้าย และคงสิทธิทางประกันสังคมแรงงานต่างด้าวในกลุ่มประเทศ CLMTV
รัฐมนตรีว่าการกระทรวงแรงงาน และคณะ เข้าร่วมประชุมระดับรัฐมนตรีแรงงานในกลุ่มประเทศ CLMTV ครั้งที่ 3 ณ ราชอาณาจักรกัมพูชา เผยที่ประชุมเห็นชอบร่วมกันในหลักการของแผนงาน เพื่อการเคลื่อนย้ายและคงสิทธิทางประกันสังคมสําหรับแรงงานต่างด้าวในกลุ่มประเทศ CLMTV
รัฐมนตรีว่าการกระทรวงแรงงาน และคณะ เข้าร่วมประชุมระดับรัฐมนตรีแรงงานในกลุ่มประเทศ CLMTV ครั้งที่ 3 ณ ราชอาณาจักรกัมพูชา เผยที่ประชุมเห็นชอบร่วมกันในหลักการของแผนงาน เพื่อการเคลื่อนย้ายและคงสิทธิทางประกันสังคมสําหรับแรงงานต่างด้าวในกลุ่มประเทศ CLMTV ตั้งคณะทํางานร่างปฏิญญาระดับรัฐมนตรี โดยจะมีการรับรองในการประชุมครั้งต่อไป ณ สปป.ลาว
เมื่อวันที่ 17 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน นายปัญญรักษ์ พูลทรัพย์ เอกอัครราชทูต ณ กรุงพนมเปญ นายสุทธิ สุโกศล ปลัดกระทรวงแรงงาน นางสาวอําพันธ์ ธุววิทย์ รองเลขาธิการสํานักงานประกันสังคม และเจ้าหน้าที่ที่เกี่ยวข้องได้เข้าร่วมประชุมระดับรัฐมนตรีแรงงานในกลุ่มประเทศ CLMTV ครั้งที่ 3 ณ อัปสรา พาเลส รีสอร์ทและคอนเวนชั่น เซ็นเตอร์จังหวัดเสียมราฐ ราชอาณาจักรกัมพูชา ในหัวข้อ “Toward the Protection of Migrant Workers in CLMVT Countries: Social Security Cooperation” โดยสมเด็จอัคคมหาเสนาบดีเดโช ฮุน เซน เป็นประธานในพิธีเปิด
การประชุมในครั้งนี้ได้มีการให้ความเห็นชอบร่วมกันในหลักการของแผนงาน (Roadmap) เพื่อการเคลื่อนย้ายและการคงสิทธิทางประกันสังคมสําหรับแรงงานต่างด้าวในกลุ่มประเทศ CLMTV และร่างแถลงการณ์ร่วม (Joint Statement) เพื่อแสดงเจตนารมณ์ในการจะร่วมกันพัฒนาและแลกเปลี่ยนเรียนรู้เรื่องการเคลื่อนย้ายและคงสิทธิทางประกันสังคมสําหรับแรงงานต่างด้าวกลุ่มประเทศ CLMTV ให้เป็นรูปธรรมต่อไป ซึ่งจะมีการตั้งคณะทํางานร่างปฏิญญาระดับรัฐมนตรี (Ministerial Declaration) โดยจะมีการรับรองในการประชุมระดับรัฐมนตรีแรงงานในกลุ่มประเทศ CLMTV ครั้งที่ 4 ณ สปป.ลาว ต่อไป
---------------------------
กองเผยแพร่และประชาสัมพันธ์ - ข่าว/
สํานักประสานความร่วมมือระหว่างประเทศ ข้อมูล - ภาพ/
17 กันยายน 2562
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่ จ.ลำพูน พบปะผู้ประกอบการผู้ผลิตน้ำผึ้งจากดอกลำใย(บริษัท แสงผึ้งทรัพย์ทวี จำกัด)
วันเสาร์ที่ 12 มกราคม 2562
รัฐมนตรีช่วย สมชายฯ ลงพื้นที่ จ.ลําพูน พบปะผู้ประกอบการผู้ผลิตน้ําผึ้งจากดอกลําใย(บริษัท แสงผึ้งทรัพย์ทวี จํากัด)
รัฐมนตรีช่วย สมชายฯ ลงพื้นที่ จ.ลําพูน พบปะผู้ประกอบการผู้ผลิตน้ําผึ้งจากดอกลําใย(บริษัท แสงผึ้งทรัพย์ทวี จํากัด)
วันนี้ (12 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะผู้ประกอบการผู้ผลิตน้ําผึ้งจากดอกลําใย บริษัท แสงผึ้งทรัพย์ทวี จํากัด ตําบลน้ําดิบ อําเภอป่าซาง จังหวัดลําพูน โดยมีนางเบญจมาพร เอกฉัตร ผู้ตรวจราชการกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรม นายอุดม สอนจิตต์ อุตสาหกรรมจังหวัดลําพูน ร่วมลงพื้นที่ และนายเอกสิทธิ์ จันทรกลาง ผู้ประกอบการบริษัท แสงผึ้งทรัพย์ทวี จํากัด ให้การต้อนรับ
บริษัท แสงผึ้งทรัพย์ทวี จํากัด เริ่มต้นจากการเป็นวิสาหกิจชุมชน กลุ่มทําสวนเพื่อการผลิตและแปรรูป ผลผลิตเกษตรตําบลน้ําดิบ ดําเนินการรับซื้อน้ําผึ้งดอกลําไยจากเกษตรกรสมาชิกกลุ่มในพื้นที่แล้วนํามาแปรรูป และบรรจุเพื่อทําการตลาด โดยกิจการได้มีการขยายตัวมากขึ้นอย่างต่อเนื่อง ประธานวิสาหกิจชุมชน จึงได้จด ทะเบียนเป็นนิติบุคคลเมื่อปี 2561 เพื่อรองรับกิจการที่เติบโตขึ้น และสามารถรองรับผลผลิตจากเกษตรกร สมาชิกกลุ่ม อีกทั้งเพื่อรองรับการตลาดในระดับสากล
โดยกระทรวงอุตสาหกรรม ได้ให้การสนับสนุนเข้าร่วมกองทุนพัฒนาเอสเอ็มอีตามแนวประชารัฐ เพื่อปรับปรุงอาคารสถานที่ผลิตเพื่อยกระดับสถานประกอบการ เครื่องจักรอุปกรณ์ในการผลิต เงินทุนหมุนเวียน
นอกจากนี้บริษัทฯ ยังได้เข้าร่วมโครงการเพิ่มประสิทธิภาพการผลิต พัฒนาสถานประกอบการให้ได้มาตรฐานสากล มาตรฐานผลิตภัณฑ์ชุมชน สินค้าอุตสาหกรรมชุมชน
น้ําผึ้งดอกลําไยและผลิตภัณฑ์จากน้าผึ้งอีกด้วย #prindustry #อุตสาหกรรมชุมชน
รัฐบาลไทย-ข่าวทำเนียบรัฐบาล-หน่วยงานทางการศึกษา 4 อำเภอชายแดนใต้ของ จ.สงขลา ประชุมเตรียมความพร้อมการเปิดภาคเรียน [กระทรวงศึกษาธิการ]
วันศุกร์ที่ 29 พฤษภาคม 2563
หน่วยงานทางการศึกษา 4 อําเภอชายแดนใต้ของ จ.สงขลา ประชุมเตรียมความพร้อมการเปิดภาคเรียน [กระทรวงศึกษาธิการ]
หน่วยงานทางการศึกษา 4 อําเภอชายแดนใต้ของ จ.สงขลา ประชุมเตรียมความพร้อมการเปิดภาคเรียน
จังหวัดสงขลา (29 พฤษภาคม 2563) — หน่วยงานทางการศึกษาในพื้นที่อําเภอจะนะ เทพา นาทวี สะบ้าย้อย จังหวัดสงขลา ได้รายงานการแผนการดําเนินการเตรียมความพร้อมสําหรับการเปิดภาคเรียนตามมาตรการที่กระทรวงศึกษาธิการกําหนด ในการลงพื้นที่ติดตามผลการขับเคลื่อนโครงการ / กิจกรรมในหน่วยงานทางการศึกษาในเขตพัฒนาพิเศษเฉพาะกิจจังหวัดชายแดนภาคใต้ ประจําปีงบประมาณ พ.ศ. 2563 ตามนโยบายพิเศษของรัฐบาล และนโยบายกระทรวงศึกษาธิการ ประเด็นการเตรียมความพร้อมการจัดการเรียนการสอน ก่อนเปิดเรียน ภาคเรียนที่ 1 ประจําปีการศึกษา 2563 ของศูนย์ประสานงานและบริหารการศึกษาจังหวัดชายแดนภาคใต้ และผู้แทนพิเศษของรัฐบาล ณ ห้องประชุมสมิหลา สํานักงานศึกษาธิการจังหวัดสงขลา โดยมี ดร.วาทิต มีสนุ่น ผู้อํานวยการศูนย์ประสานงานและบริหารการศึกษาจังหวัดชายแดนภาคใต้ และพลเอก สุทัศน์ กาญจนานนท์กุล ผู้แทนพิเศษของรัฐบาล ด้านการพัฒนาการศึกษาจังหวัดชายแดนภาคใต้ นายการุณ สกุลประดิษฐ์ นายชลํา อรรถธรรม ที่ปรึกษาผู้แทนพิเศษของรัฐบาล คณะทํางานฝ่ายอํานวยการผู้แทนพิเศษของรัฐบาล ศึกษาธิการภาค 7 และศึกษาธิการภาค 5 ร่วมรับฟังแนวทางดําเนินการมาตรการการรับนักเรียน และการเปิดภาคเรียนในสถานการณ์การเฝ้าระวังโควิด-19 เพื่อป้องกันการแพร่ระบาดของเชื้อไวรัสดังกล่าวที่อาจเกิดขึ้นเมื่อเปิดเรียน พร้อมหารือแนวทางการแก้ไขในประเด็นต่าง ๆ ที่เกี่ยวข้องกับการเตรียมความพร้อมสําหรับเปิดภาคเรียนในวันที่
รัฐบาลไทย-ข่าวทำเนียบรัฐบาล-กรมพัฒนาสังคมและสวัสดิการชี้แจง ข้อเรียกร้องให้ช่วยเหลือผู้ยากไร้ที่ถูกสวมสิทธิ์ของ พม.
วันจันทร์ที่ 3 กันยายน 2561
กรมพัฒนาสังคมและสวัสดิการชี้แจง ข้อเรียกร้องให้ช่วยเหลือผู้ยากไร้ที่ถูกสวมสิทธิ์ของ พม.
อธิบดี พส.แจงกรณีข้อเรียกร้องให้ช่วยเหลือผู้ยากไร้ที่ถูกสวมสิทธิ์ของ พม. ชี้จะให้ความช่วยเหลือตามหลักเกณฑ์การสังคมสงเคราะห์และความเหมาะสมกับสภาพปัญหาของผู้เดือดร้อนแต่ละราย ตามระเบียบกรมฯ ว่าด้วยการสงเคราะห์ฯ พ.ศ. 2552
วันที่ 30 สิงหาคม 2561 นางนภา เศรษฐกร อธิบดีกรมพัฒนาสังคมและสวัสดิการ กรมพัฒนาสังคมและสวัสดิการ (พส.) ชี้แจงประเด็นข้อเรียกร้องให้ช่วยเหลือผู้ยากไร้ที่ถูกสวมสิทธิ์ของกระทรวงการพัฒนาสังคมและความมั่นคงของมนุษย์ (พม.) ตามที่คุณหญิงกัลยา โสภณพนิช รองหัวหน้าพรรคประชาธิปัตย์ เรียกร้องให้รัฐบาลและหน่วยงานที่เกี่ยวข้องเร่งดําเนินการช่วยเหลือผู้ยากไร้ที่ตกเป็นเหยื่อของการทุจริตสวมสิทธิ์รับเงินผู้ยากไร้ในต่างจังหวัดตั้งแต่เดือนมีนาคมที่ผ่านมา ซึ่งแม้ว่ารัฐบาลจะดําเนินการเอาผิดกับผู้ที่กระทําความผิดแล้ว แต่ผู้ที่ยากไร้ที่ถูกสวมสิทธิ์กลับไม่ได้รับเงินช่วยเหลือจากกระทรวงการพัฒนาสังคมและความมั่นคงของมนุษย์
สภาพการณ์ : ในปีงบประมาณ 2561 กระทรวง พม. โดยกรม พส. ได้เร่งดําเนินการในเรื่องการตรวจสอบการเบิกจ่ายเงินสงเคราะห์ครอบครัวผู้มีรายได้น้อยและผู้ไร้ที่พึ่งตามอํานาจหน้าที่ และกระทรวง พม. ร่วมกับกรมภายในสังกัดได้สํารวจข้อมูลโครงการพัฒนาระบบแผนที่ทางสังคม (Social Map) และผู้ที่ลงทะเบียนรับสิทธิสวัสดิการแห่งรัฐ เพื่อใช้เป็นฐานข้อมูลในการให้ความช่วยเหลือ ผู้ที่ประสบปัญหาทางสังคม ซึ่งต้องพิจารณาให้ความช่วยเหลือตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 การแก้ไขปัญหาสําหรับประชาชนที่ประสบความเดือดร้อนและผู้ที่คาดว่าอาจถูกสวมสิทธิฯ สามารถขอรับความช่วยเหลือจากหน่วยงานของกรมได้ โดยกรมจะพิจารณาให้ความช่วยเหลือตามหลักเกณฑ์การสังคมสงเคราะห์และความเหมาะสมกับสภาพปัญหาของผู้ประสบความเดือดร้อนแต่ละราย ตามระเบียบกรมพัฒนาสังคมและสวัสดิการ ว่าด้วยการสงเคราะห์ครอบครัวผู้มีรายได้น้อยและผู้ไร้ที่พึ่ง พ.ศ. 2552 โดยช่วยเหลือด้านการเงินหรือสิ่งของเป็นวงเงินในการช่วยเหลือไม่เกินครอบครัวละ 3,000 บาท ต่อครอบครัว และช่วยติดต่อกันไม่เกิน 3 ครั้ง ต่อครอบครัว ต่อปีงบประมาณ นอกจากนี้ ในปี 2561 คณะกรรมการตรวจสอบและหน่วยงานในพื้นพบว่าในกรณีที่มีผู้ถูกสวมสิทธิก็จะพิจารณาให้ความช่วยเหลือตามระเบียบและหากมีความประสงค์ในเรื่องอื่น ๆ สามารถประสานผ่านเครือข่ายหรือติดต่อที่หน่วยงานในพื้นที่เพื่อให้ความช่วยเหลือต่อไป โดยสามารถสอบถามข้อมูลและขอรับความช่วยเหลือผ่านศูนย์คุ้มครองคนไร้ที่พึ่งทุกจังหวัด รวมถึงศูนย์ช่วยเหลือสังคม 1300 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพร สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
วันจันทร์ที่ 4 มีนาคม 2562
ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพร สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
นายพสุ โลหารชุน ปลัดกระทรวงอุตสาหกรรม นําแจกันดอกไม้ไปถวายหน้าพระรูปสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พร้อมลงนามถวายพระพร ขอให้ทรงหายจากพระอาการประชวร
วันนี้ (4 มีนาคม 2562) นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม นําแจกันดอกไม้ไปถวายหน้าพระรูปสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พร้อมลงนามถวายพระพร ขอให้ทรงหายจากพระอาการประชวรโดยเร็ววัน ณ บริเวณ ชั้น 1 อาคารสมเด็จเทพรัตน์ฯ โรงพยาบาลรามาธิบดี
รัฐบาลไทย-ข่าวทำเนียบรัฐบาล-พิธีมอบรางวัล SME Thailand Inno Awards 2019
วันพุธที่ 11 กันยายน 2562
พิธีมอบรางวัล SME Thailand Inno Awards 2019
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีมอบรางวัล SME Thailand Inno Awards 2019 สุดยอด SME ที่ใช้นวัตกรรมสร้างความสําเร็จในยุคดิจิทัล ณ โรงแรมสวิสโซเทล เลอ คองคอร์ด
วันที่ 10 กันยายน 2562 นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานในพิธีมอบรางวัล SME Thailand Inno Awards 2019 สุดยอด SME ที่ใช้นวัตกรรมสร้างความสําเร็จในยุคดิจิทัล ให้แก่ เจ้าของสินค้าและบริการที่มีนวัตกรรมโดดเด่น และรางวัล The Best SME Thailand Inno Awards แก่สุดยอดนวัตกรรม SME ประจําปี 2562 ต้นแบบธุรกิจที่นําเอาความรู้และความคิดสร้างสรรค์มาใช้พัฒนานวัตกรรมต่อยอดการดําเนินธุรกิจให้ประสบความสําเร็จ
พร้อมเป็นองค์ปาฐกถาพิเศษในหัวข้อ “การสร้างขีดความสามารถทางการแข่งขันด้วยนวัตกรรมสําหรับ SME” โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม ร่วมงาน ณ โรงแรมสวิสโซเทล เลอ คองคอร์ด
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 30 พฤษภาคม 2563
วันเสาร์ที่ 30 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 16 ราย ทําให้ยอด ผู้ป่วยกลับบ้านสะสม 2,961 ราย หรือคิดเป็นร้อยละ 96.23 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 59 ราย หรือร้อยละ 1.92 ของผู้ป่วยทั้งหมด
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่30 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 16 ราย ทําให้ยอด ผู้ป่วยกลับบ้านสะสม 2,961 ราย หรือคิดเป็นร้อยละ 96.23 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 59 ราย หรือร้อยละ 1.92 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศซาอุดิอาระเบียและได้เข้ารับการเฝ้าระวังกักตัวในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,077 ราย
การรายงานผู้ติดเชื้อในรอบ 2 สัปดาห์ที่ผ่านมา พบผู้ติดเชื้อรายใหม่ทั้งหมด 52 ราย ส่วนใหญ่เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (State Quarantine) จํานวน 43 ราย คิดเป็นร้อยละ 82.69 อย่างไรก็ตาม ยังมีคนไทยตกค้างอยู่ในต่างประเทศ เช่น นักศึกษา คนทํางาน นักท่องเที่ยว เป็นต้น รัฐบาลจึงได้มีนโยบายรับคนไทยกลับทุกคน และนําเข้า State Quarantine ที่รองรับไว้ เพื่อป้องกันการนําเชื้อแพร่สู่คนในประเทศ ซึ่งการนําคนไทยกลับเข้าประเทศ ได้คํานึงถึงความพร้อมในการรองรับเพื่อไม่ให้เกิดความแออัด และเกินกําลังในการดูแลของทีมบุคลากรทางการแพทย์ จํากัดจํานวนผู้ที่เดินทางเข้าประเทศ ซึ่งทุกคนที่เดินทางเข้ามาจะต้องกักตัวเป็นเวลา 14 วัน และตรวจหาเชื้อจํานวน 2 ครั้ง หากพบผู้ติดเชื้อจะนําเข้าสู่ระบบการรักษา ขอให้ประชาชนมั่นใจในมาตรการการดูแลผู้ที่เดินทางกลับจากต่างประเทศว่ากระทรวงสาธารณสุขสามารถดูแล ควบคุม ป้องกันโรคได้ตามมาตรฐาน
รัฐบาลได้ผ่อนปรนมาตรการระยะ 3 ที่จะเริ่มในวันที่ 1 มิถุนายน 2563 อนุญาตให้มีการเปิดกิจการและกิจกรรมเพิ่มขึ้น อาทิ สนามกีฬา ฟิตเนส สปา นวดแผนไทย คลินิกเสริมความงาม ศูนย์แสดงสินค้า ศูนย์ประชุม โรงภาพยนตร์ เป็นต้น อาจทําให้เกิดความเสี่ยงในการแพร่ และสัมผัสเชื้อได้ ดังนั้นความร่วมมือของพี่น้องประชาชนยังเป็นสิ่งจําเป็น ขอเน้นย้ําให้ดูแลสุขภาพของตนเองอย่างเคร่งครัด และทําให้เป็นนิสัย ทั้งการสวมหน้ากาก ล้างมือให้สะอาด และการเว้นระยะห่างระหว่างผู้อื่น ไม่นํามือมาสัมผัสใบหน้า ตา จมูก ปาก และปฏิบัติตามมาตรการข้อกําหนดของสถานที่ที่ใช้บริการเพื่อความปลอดภัย
**************************************** 30 พฤษภาคม 2563
*************************************************
รัฐบาลไทย-ข่าวทำเนียบรัฐบาล-ประกาศแจ้งเตือนซื้อ – ขายสกุลเงินดิจิทัลที่อาจเข้าข่ายกระทำความผิดตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527
วันศุกร์ที่ 26 มกราคม 2561
ประกาศแจ้งเตือนซื้อ – ขายสกุลเงินดิจิทัลที่อาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527
ตามที่กระทรวงการคลังโดยสํานักงานเศรษฐกิจการคลังได้เคยแถลงข่าวสร้างความรู้ความเข้าใจเกี่ยวกับการลงทุนในสกุลเงินดิจิทัลแก่ประชาชน เมื่อวันที่ 3 มกราคม 2561 ในการนี้ เพื่อให้ประชาชนเกิดความเข้าใจที่ชัดเจนในข้อกฎหมายของพระราชกําหนดการกู้ยืมเงินฯ
ตามที่กระทรวงการคลังโดยสํานักงานเศรษฐกิจการคลังได้เคยแถลงข่าวสร้างความรู้ความเข้าใจเกี่ยวกับการลงทุนในสกุลเงินดิจิทัลแก่ประชาชน เมื่อวันที่ 3 มกราคม 2561 ในการนี้ เพื่อให้ประชาชนเกิดความเข้าใจที่ชัดเจนในข้อกฎหมายของพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 (พระราชกําหนดการกู้ยืมเงินฯ) และที่แก้ไขเพิ่มเติม ที่อาจจะเกี่ยวข้องกับการชักชวนซื้อ - ขาย สกุลเงินดิจิทัล (Cryptocurrency) ที่มีการดําเนินการ กันอยู่ในขณะนี้ จึงขอชี้แจงดังนี้
1. ปัจจุบัน “สกุลเงินดิจิทัล” อาจจะทําให้ประชาชนทั่วไปเกิดความเข้าใจคลาดเคลื่อนว่าเป็นสิ่งที่ชําระหนี้ได้และมีมูลค่าดังเช่นสกุลเงินสกุลหนึ่ง แต่แท้จริงแล้ว สกุลเงินดิจิทัล (Cryptocurrency) เช่น Bitcoin เป็นต้น เป็นหน่วยข้อมูลอิเล็กทรอนิกส์ ไม่ใช่เงินที่ชําระหนี้ได้ตามกฎหมายไทย ซึ่งปรากฏตามประกาศธนาคารแห่งประเทศไทย (ธปท.) ฉบับที่ 8/2557 เมื่อวันที่ 18 มีนาคม 2557
2. มูลค่าของสกุลเงินดิจิทัลเกิดจากอุปสงค์และอุปทานของตัวมันเองที่ทําให้มูลค่าของมันเพิ่มขึ้น หรือลดลงโดยที่ตัวมันเองไม่มีกิจการใดที่ถูกต้องตามกฎหมายรองรับในการสร้างรายได้เพื่อการจ่ายผลประโยชน์ตอบแทน
3. มูลค่าของเงินสกุลดิจิทัลที่มีการปรับตัวสูงขึ้นอย่างมาก เป็นแรงจูงใจทําให้ประชาชนสนใจที่จะซื้อขายสกุลเงินดิจิทัล เพราะคิดว่ามีผลตอบแทนสูงและมีแนวโน้มที่จะสูงขึ้นอย่างต่อเนื่อง จึงอาจส่งผลให้มีการชักชวนให้ประชาชนเข้าร่วมลงทุนในสกุลเงินดิจิทัลมากขึ้น
4. ตามพระราชกําหนดการกู้ยืมเงินฯ ได้วางหลักข้อกฎหมายว่า ผู้ใดอยู่ในประเทศไทยโฆษณา หรือประกาศเชิญชวนให้ลงทุนใดๆ ที่มีพฤติกรรมจ่ายผลประโยชน์ตอบแทนในอัตราสูง โดยไม่มีกิจการใดที่ถูกต้องตามกฎหมายรองรับ อาจมีลักษณะเป็นการกระทําความผิดตามกฎหมายนี้ ซึ่งมีโทษจําคุกตั้งแต่ห้าปีถึงสิบปีและปรับตั้งแต่ห้าแสนบาทถึงหนึ่งล้านบาท และปรับอีกไม่เกินวันละหนึ่งหมื่นบาทตลอดระยะเวลาที่ยังฝ่าฝืนอยู่
ทั้งนี้ ปัจจุบันหน่วยงานที่เกี่ยวข้อง ได้แก่ กระทรวงการคลัง ธนาคารแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ และสํานักงานป้องกันและปราบปรามการฟอกเงิน อยู่ระหว่างพิจารณาแนวทางดูแลสกุลเงินดิจิทัลอย่างเหมาะสม
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. 02 169 7127 ต่อ 160
หรือศูนย์รับแจ้งการเงินนอกระบบ สายด่วน 1359 กด 1
รัฐบาลไทย-ข่าวทำเนียบรัฐบาล-บก.ออกระบบการชำระเงินกลางของบริการภาครัฐ พร้อมให้บริการปี 61
วันอังคารที่ 29 สิงหาคม 2560
บก.ออกระบบการชําระเงินกลางของบริการภาครัฐ พร้อมให้บริการปี 61
กรมบัญชีกลางเร่งพัฒนาระบบการรับชําระเงินกลางของบริการภาครัฐ เพิ่มช่องทางการให้บริการรับชําระเงินค่าบริการจากประชาชน นิติบุคคลหรือภาคธุรกิจให้ได้รับความสะดวกและรวดเร็วยิ่งขึ้น
กรมบัญชีกลางเร่งพัฒนาระบบการรับชําระเงินกลางของบริการภาครัฐ เพิ่มช่องทางการให้บริการรับชําระเงินค่าบริการจากประชาชน นิติบุคคลหรือภาคธุรกิจให้ได้รับความสะดวกและรวดเร็วยิ่งขึ้น และให้การนําเงินส่งคลังของหน่วยงานภาครัฐเข้าสู่ระบบเงินคงคลังได้รวดเร็วยิ่งขึ้น คาดเริ่มใช้ ม.ค. 61 เป็นต้นไป
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่าระบบการรับชําระเงินกลางของบริการภาครัฐ หรือ e-Payment Portal of Government เป็นระบบงานเบ็ดเสร็จสําหรับการรับชําระเงินผ่านระบบออนไลน์ของส่วนราชการทุกหน่วยงาน ทั้งนี้ เพื่อเพิ่มช่องทางการให้บริการรับชําระเงินค่าบริการจากประชาชนให้กับหน่วยงานภาครัฐด้วยอิเล็กทรอนิกส์อย่างครบวงจร และครอบคลุมการทําธุรกรรมระหว่างภาครัฐกับภาคเอกชนและประชาขน เช่น การจ่ายค่าปรับ ค่าเช่า ค่าใบรับรอง ค่าธรรมเนียม โดยไม่จําเป็น
ต้องมาติดต่อที่ส่วนราชการด้วยตนเอง ซึ่งปัจจุบันบางกรณีผู้รับบริการต้องติดต่อกับหลายหน่วยงานเพื่อขอรับบริการจึงทําให้เสียเวลาเป็นอย่างมาก ระบบนี้จะช่วยให้ผู้รับบริการได้รับความสะดวก รวดเร็ว ลดระยะเวลาและประหยัดค่าเดินทาง เหมาะกับการใช้ชีวิตของคนรุ่นใหม่ในยุคไทยแลนด์ 4.0
โฆษกกรมบัญชีกลาง กล่าวต่อว่า การชําระเงินของประชาชน นิติบุคคล หรือภาคธุรกิจ สามารถใช้งานผ่านระบบเว็บไซต์กลางของระบบการรับชําระเงินกลางของบริการภาครัฐ และเลือกรายการที่ต้องชําระในระบบของบริการหน่วยงานภาครัฐที่กําหนดไว้ เมื่อถึงขั้นตอนการชําระเงิน สามารถเลือกชําระเงินผ่าน Online Payment โดยจ่ายชําระด้วยบัตรเครดิต/บัตรเดบิต หรือพิมพ์ใบแจ้งการชําระเงิน (Bill Payment) จากระบบฯ เพื่อนําไปชําระเงินผ่านช่องทางต่างๆ ได้ เช่น Counter ธนาคาร, Counter Service, Internet Banking, Mobile Banking เป็นต้น
ขณะนี้กรมบัญชีกลางได้หารือร่วมกับสมาคมธนาคารไทยเกี่ยวกับแผนการดําเนินงานต่างๆ โดยจะเริ่มใช้งาน กับหน่วยงานนําร่องจํานวน 20 หน่วยงาน ภายในเดือนมกราคม 2561 ก่อนจะขยายผลครบทุกส่วนราชการต่อไป
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมผู้ประสบอุทกภัยบ้านคลองช้าง  พร้อมลงเรือมอบถุงยังชีพบรรเทาความเดือดร้อนผู้ประสบอุทกภัยในพื้นที่
วันศุกร์ที่ 8 ธันวาคม 2560
นายกรัฐมนตรี เยี่ยมผู้ประสบอุทกภัยบ้านคลองช้าง  พร้อมลงเรือมอบถุงยังชีพบรรเทาความเดือดร้อนผู้ประสบอุทกภัยในพื้นที่
นรม. ลงพื้นที่จังหวัดตรังช่วยเหลือผู้ประสบภัยน้ําท่วม เร่งหน่วยงานที่เกี่ยวข้องบรรเทาความเดือดร้อนให้กับประชาชนอย่างเร่งด่วนและทั่วถึง
วันนี้ (8 ธ.ค. 2560) เวลา 10.25 น. พลเอก ประยุทธ์ จันทร์โอชา นายกรัฐมนตรี และคณะ ได้เดินทางมายังบ้านคลองช้าง ตําบลนาตาล่วง อําเภอเมือง จังหวัดตรัง เพื่อพบปะเยี่ยมเยียนประชาชนในพื้นที่และลงเรือมอบถุงยังชีพแก่ผู้ประสบอุทกภัย เพื่อบรรเทาความเดือดร้อนและเป็นขวัญกําลังใจให้กับประชาชนในพื้นที่ พร้อมย้ําให้เจ้าหน้าที่ที่เกี่ยวข้องในท้องที่ดูแลประชาชนที่ประสบอุทกภัยให้ทั่วถึง
ทั้งนี้ สําหรับประชาชนบริเวณดังกล่าวที่ได้รับผลกระทบจากอุทกภัยนั้น ภาครัฐและหน่วยงานที่เกี่ยวข้องได้เร่งดําเนินการให้ความช่วยเหลือเบื้องต้นแล้วโดยการจัดเต็นท์เป็นที่พักพิงชั่วคราวสําหรับประชาชนที่เดือดร้อนจากอุทกภัย พร้อมดูแลในเรื่องสาธารณูปโภคพื้นฐานต่าง ๆ ทั้งเรื่องไฟฟ้า น้ําอุปโภคบริโภค ข้าวสาร อาหารแห้ง ข้าวกล่องอาหารปรุงสําเร็จพร้อมรับประทาน และยารักษาโรค เป็นต้น ซึ่งประชาชนในพื้นที่ต่างรู้สึกพอใจในการเข้ามาดูแลช่วยของภาครัฐและหน่วยงานที่เกี่ยวข้อง โดยคาดว่าหากฝนไม่ตกลงมาเพิ่มอีกและน้ําลดลงอย่างต่อเนื่องภายในไม่เกิน 30 วันจะสามารถกลับเข้าบ้านเรือนที่พักอาศัยได้ตามปกติ
หลังจากนั้น นายกรัฐมนตรี ได้เปิดเผยถึงปัญหาน้ําท่วมในพื้นที่จังหวัดตรังว่า แม้ชาวบ้านจะประสบกับปัญหานี้เป็นประจําทุกปี แต่รัฐบาลก็จะต้องเร่งแก้ไขให้ได้ในทุกมิติ เพราะในอนาคตข้างหน้าจะให้ประชาชนประสบกับปัญหาซ้ําซากแบบเดิม ๆ ไม่ได้ รัฐบาลจึงต้องดูแลทุกจังหวัด ทุกพื้นที่ โดยเฉพาะในพื้นที่ต่าง ๆ ที่มีปัญหา ไม่ว่าจะเป็นเรื่องน้ําท่วม ภาวะภัยแล้ง และราคาพืชผลตกต่ํา แม้รัฐบาลจะไม่สามารถแก้ปัญหาได้หมด โดยเฉพาะราคาพืชผลทางการเกษตร เพราะระบบกลไกทางการค้าของประเทศมีเป็นจํานวนมาก จึงต้องใช้เวลาในการศึกษาเรื่องของกระบวนการผลิต เพื่อพิจารณาว่าจะดําเนินการแก้ไขอย่างไร แต่ทั้งนี้ไม่ได้หมายความว่า จะต้องไปบังคับเกษตรกรให้เลิกปลูกยาง แต่ต้องปรับรูปแบบกันใหม่ เพื่อให้ทุกคนมีรายได้เพิ่มมากขึ้นกว่าเดิม ซึ่งเป็นเรื่องปกติที่ของทุกอย่างถ้ามีมากเกินไป ราคาก็จะถูกกดให้ต่ําลง จึงต้องลดการผลิตให้มีจํานวนน้อยลง แต่ก็ต้องมีอย่างอื่นเข้ามาทดแทนด้วย ซึ่งเป็นสิ่งที่รัฐบาลกําลังพยายามเร่งดําเนินการอยู่ในขณะนี้
สําหรับเรื่องการระบายน้ําของจังหวัดตรังนั้น นายกรัฐมนตรีกล่าวว่า โครงการต่าง ๆ ที่จะดําเนินการนั้น รัฐบาลก็พยายามเร่งรัดอยู่ ซึ่งคาดว่าทั้งหมดจะแล้วเสร็จในช่วงปี 2561 - 2562 แต่ทั้งนี้ ความคืบหน้าในการก่อสร้างอาจจะล่าช้าไปบ้างในบางช่วง เนื่องจากพื้นที่ประสบปัญหาน้ําท่วม ต้องรอให้น้ําลดลงและพื้นที่แห้งก่อน จึงจะดําเนินการต่อไปได้ แต่คาดว่าแล้วเสร็จทันตามกําหนดเวลาที่วางไว้
---------------------
กลุ่มประชาสัมพันธ์และเผยแพร่ สํานักโฆษก